CELEX: 32021D2033
Language: da
Date: 2021-11-19 00:00:00
Title: Rådets afgørelse (FUSP) 2021/2033 af 19. november 2021 om ændring af afgørelse (FUSP) 2019/97 til støtte for konventionen om forbud mod biologiske våben og toksinvåben inden for rammerne af EU's strategi mod spredning af masseødelæggelsesvåben

22.11.2021   
               
               
                  DA
               
               
                  Den Europæiske Unions Tidende
               
               
                  L 415/29
               
            
         RÅDETS AFGØRELSE (FUSP) 2021/2033
         af 19. november 2021
         om ændring af afgørelse (FUSP) 2019/97 til støtte for konventionen om forbud mod biologiske våben og toksinvåben inden for rammerne af EU's strategi mod spredning af masseødelæggelsesvåben
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 28, stk. 1, og artikel 31, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 21. januar 2019 afgørelse (FUSP) 2019/97 (1), hvori der fastsættes en gennemførelsesperiode på 36 måneder fra datoen for indgåelse af finansieringsaftalen omhandlet i nævnte afgørelses artikel 3, stk. 3, for de projekter, der er anført i afgørelsens artikel 1.
                  
               
                     (2)
                  
                  
                     Finansieringsaftalens gennemførelsesperiode slutter den 4. februar 2022.
                  
               
                     (3)
                  
                  
                     Den 8. juli 2021 anmodede De Forenede Nationers Kontor for Nedrustningsanliggender (UNODA), som er ansvarligt for den tekniske gennemførelse af de projekter, der er omhandlet i artikel 1 i afgørelse (FUSP) 2019/97, om en omkostningsfri forlængelse på 12 måneder af nævnte afgørelses gennemførelsesperiode. Forlængelsen vil give UNODA mulighed for at gennemføre flere af de projekter, der er omhandlet i artikel 1 i afgørelse (FUSP) 2019/97, hvis gennemførelse blev forsinket på grund covid-19-pandemien.
                  
               
                     (4)
                  
                  
                     Forlængelsen af gennemførelsesperioden for de projekter, der er omhandlet i artikel 1 i afgørelse (FUSP) 2019/97, indtil den 4. februar 2023 har ingen indvirkning med hensyn til finansielle ressourcer.
                  
               
                     (5)
                  
                  
                     Afgørelse (FUSP) 2019/97 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 5, stk. 2, i afgørelse (FUSP) 2019/97 affattes således:
            
               
                  »2.   Denne afgørelse udløber den 4. februar 2023.«
               
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 19. november 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Rådets afgørelse (FUSP) 2019/97 af 21. januar 2019 til støtte for konventionen om forbud mod biologiske våben og toksinvåben inden for rammerne af EU's strategi mod spredning af masseødelæggelsesvåben (EUT L 19 af 22.1.2019, s. 11).